
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

274. Τροποποίηση του Π. Δ/τος 82/89 (ΦΕΚ Α' 37/89) «Μετα¬ 

τροπή της Ανωτέρας Σχολής Επισκεπτριών Αδελφών και Νο¬ 
σοκόμων σε Μέση Τεχνική Επαγγελματική Νοσηλευτική 
Σχολή και έγκριση του Οργανισμού αυτής. 1 

275. Τροποποίηση του Κανονισμού Κατάστασης Προσωπικού του 

Οργανισμού Γεωργικών Ασφαλίσεων ΟΓΑ. 2 

276. Συμπλήρωση και τροποποίηση διατάξεων του Κανονισμού 

Παροχών του Επικουρικού Ταμείου Εργατοϋπαλλήλων Με¬ 
τάλλου. 3 

277. Σύσταση Γενικών Διευθύνσεων στον Οργανισμό Γεωργικών 

Ασφαλίσεων (Ο.Γ.Α.).< 

278. Είσοδος και διαμονή στην Ελλάδα υπηκόων κρατών μελών 
της ΕΟΚ, που δεν έχουν το δικαίωμα αυτό βάσει άλλων δια¬ 
τάξεων του κοινοτικού δικαίου ή σπουδάζουν ή έχουν παύσει 
την επαγγελματική τους δραστηριότητα ως μισθωτοί ή μη 
μισθωτοί εργαζόμενοι, σε συμμόρφωση προς τις Οδηγίες του 
Συμβουλίου Ευρωπαϊκών Κοινοτήτων υπ’ άριθμ. 90/364/ 


ΕΟΚ, 90/366/ΕΟΚ και 90/365/ΕΟΚ. 5 

279. Προαγωγή του Αστυνομικού Σταθμού Φαρκαδόνος - Τρικά¬ 
λων σε Αστυνομικό Τμήμα. 6 

280. Ίδρυση Αστυνομικού Τμήματος Ζεφυρίου Αττικής. 7 

281. Καθορισμός τϊύ Δήμου Ν. Φιλαδέλφειας ως νέας έδρας της 

εταιρείας «Η.Λ.Π.Α.Π. Α.Ε.». 8 

ΑΠΟΦΑΣΕΙΣ 

Πρωτόκολλο περί των διαβουλεύσεων μεταξύ του Υπουργείου Εξω¬ 
τερικών της Ελληνικής Δημοκρατίας και του Υπουργείου 
Εξωτερικών της Δημοκρατίας της Αλβανίας. . .. 9 

Καταθέσεις αδήλωτων ξένων τραπεζογραμματίων σε λογαριασμούς 


συναλλάγματος μονίμων κατοίκων εσωτερικού. .10 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 274 (1) 

Τροποποίηση του Π. Δ/τος 82/89 (ΦΕΚ Α' 37/89) «Μετατροπή της 
Ανωτέρας Σχολής Επισκεπτριών Αδελφών και Νοσοκόμων σε Μέση 
Τεχνική Επαγγελματική Νοσηλευτική Σχολή και έγκριση του Ορ¬ 
γανισμού αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6, παρ. 1 εδ. β' του Ν. 1579/85 «Ρυθμί-, 
σεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΚ 217/85 τ.Α'). 

2. Την αρ. Υ.1660/1007556/116/0006/23.1.92 (ΦΕΚ 31/Β/ 
92) Απόφαση του Πρωθυπουργού και του Υπουργού Οικονομικών 


«Ανάθεση αρμοδιοτήτων του^Υπουργού Οικονομικών στον Υφυπουργό 
Οικονομικών». 

3. Την αρ. Η/2871/90 (ΦΕΚ Β' 296/90) Απόφαση του Πρωθυ¬ 
πουργού «Ανάθεση αρμοδιοτήτων στον Υφυπουργό Εθνικής Παιδείας 
και Θρησκευμάτων». 

4. Την αρ. 196/92 γνωμοδότηση του Συμβουλίου της Επικράτειας, 
με πρόταση των Υπουργών Προεδρίας Κυβερνήσεως και Υγείας, Πρό¬ 
νοιας και Κοινωνικών Ασφαλίσεων και των Υφυπουργών Οικονομικών 
και Εθνικής Παιδείας και Θρησκευμάτων, αποφασίζουμε: 

Άρθρο 1 

Η παρ. 1 του άρθρου 1 του Π.Δ. 82/89 αντικαθίσταται ως εξής: 

«1. Η Ανωτέρα Σχολή Επισκεπτριών Αδελφών Νοσοκόμων που έχει 
ιδρυθεί σύμφωνα με τις διατάξεις του Α.Ν. 613/37 ΦΕΚ 136/9.4.37 
και εδρεύει στην Αθήνα, οδός Ζαχάρώφ 3 Αμπελόκηποι, μετατρέπεται 
σε Μέση Τεχνική Επαγγελματική Νοσηλευτική Σχολή διετούς φοιτή- 
σεως, ο τίτλος της οποίας ορίζεται Μ.Τ.Ε.Ν. Σ Αθηνών». 

Άρθρο 2 . 

Η παρ. 1 του άρθρου 26 του Π.Δ. 82/89 αντικαθίσταται ως εξής: 
«1. Ξεχωριστός εσωτερικός κανονισμός λειτουργίας της Σχολής ρυθμί¬ 
ζει τις λεπτομέρειες εφαρμογής του παρόντος». 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος Προεδρικού Διατάγ¬ 
ματος. 

Μύκονος, 12 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΩΤ. ΚΟΥΒΕΛΑΣ * ΚΩΝ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΥΦΥΠΟΥΡΓΟΣ 

ΚΟΙΝΩΝΙΚΟΝ ΑΣΦΑΛΙΣΕΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΡΛΑΣ ΒΑΣ. ΜΠΕΚΙΡΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 275 (2) 

Τροποποίηση του Κανονισμού Κατάστασης Προσωπικού του Οργανι¬ 
σμού Γεωργικών Ασφαλίσεων ΟΓΑ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/1985 «Κυβέρνηση και 
Κυβερνητικά όργανα» (ΦΕΚ 137/Α/85). 

β) Των άρθρων 14, παρ. 2 περ. α, 16 παρ. 4 και 19 παρ. 3 του Ν. 
4169/61, όπως ισχύουν σήμερα (ΦΕΚ 81/Α/1961). 

γ) Του εδαφ. β του άρθρου 12 του Ν. 1287/1982 (ΦΕΚ 123/Α/ 
1982). 















2744 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Την Τ 1660/1007556/116/0006Α/23.1.92 Κοινή Απόφαση 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών» (ΦΕΚ 
31/24.1.1992 τ.Β). 

3. Την Υ.1540/18.9.91 Κοινή Απόφαση του Πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στον Υφυπουργό Υγείας, Πρόνοιας και Κοινωνικών 
Ασφαλίσεων Δημήτριο Σιούφα» (ΦΕΚ 754/Β/19.9.91). 

4. Τις αριθμ. 131/91, 152/91 και 13/92 αποφάσεις του Διοικητι¬ 
κού Συμβουλίου του ΟΓΑ. 

5. Την αριθμ. 299/1992 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Προεδρίας της Κυβέρνησης 
και των Υφυπουργών Οικονομικών και Υγείας, Πρόνοιας και Κοινωνι¬ 
κών Ασφαλίσεων, αποφασίζουμε: 

Άρθρο μόνο 

Ο Κανονισμός «Κατάστασης Προσωπικού του Οργανισμού Γεωργι¬ 
κών Ασφαλίσεων (ΟΓΑ)» τροποποιείται ως εξής: 

Επί συνόλου 728 υπαρχουσών οργανικών θέσεων καταργούνται οι 
παρακάτω 73 κενές οργανικές θέσεις από διαφόρους Κλάδους Προσω¬ 
πικού και από τον εισαγωγικό βαθμό κάθε Κλάδου ως εξής: 

1. Από τους βαθμούς Α7-Α4 Κλάδου Διοίκησης πέντε (5) θέσεις. 

Οι υφιστάμενες θέσεις του Κλάδου αυτού διαμορφώνονται ως εξής: 

Κλάδος Διοίκησης: βαθμοί Α3 - Α2: θέσεις 45 

» Α7 - Α4: θέσεις 105 
ΣΥΝΟΛΟ 150 

2. Από τους βαθμούς Α6-Α4 Κλάδου Φαρμακοποιών δεκαπέντε 
(15) θέσεις. 

Οι υφιστάμενες θέσεις του Κλάδου αυτού διαμορφώνονται ως εξής: 

Κλάδος Φαρμακοποιών: βαθμοί Α3 - Α2: θέσεις 15 

Α6 - Α4: θέσεις 37 
' ΣΥΝΟΛΟ 52 

3. Από τους βαθμούς ΤΕ6-ΤΕ1 Κλάδου Τεχνολογικής Εκπαίδευ¬ 
σης Διοικητικού - Λογιστικού δέκα (10) θέσεις. 

Οι υφιστάμενες θέσεις του Κλάδου αυτού διαμορφώνονται ως εξής: 

Κλάδος Τεχνολογικής Εκπαίδευσης Διοικητικός - Λογιστικός: βαθ¬ 
μοί ΤΕ6-ΤΕ1: θέσεις 54. 

4. Από τους βαθμούς Β6-Β1 Κλάδου Διοικητικών Υπαλλήλων Β. 
.Είκοσι (20) θέσεις. 

Οι υφιστάμενες θέσεις του Κλάδου αυτού διαμορφώνονται ως εξής: 

Κλάδος Διοικητικών Υπαλλήλων Β: βαθμός Δ1 θέσεις 14 
» » » Δ2 » 12 

» » βαθμοί Β6-Β1 » 168 

ΣΥΝΟΛΟ 194 

και 11 θέσεις προσωρινές του Ν. 1759/88 αρθ. 37. 

5. Από τούς βαθμούς Β6-Β1 Κλάδου Δακτυλογράφων: 
δέκα (10) θέσεις. 

Οι υφιστάμενες θέσεις του Κλάδου αυτού διαμορφώνονται ως εξής: 

Κλάδος Δακτυλογράφων: βαθμός Δ1 θέση 1 

» Δ2 θέσεις 4 

βαθμοί Β6-Β1 » 25 

ΣΥΝΟΛΟ 30 

6. Από τους βαθμούς Β8-Β3 Κλάδου Αρχειοθετών: έξι (6) θέσεις. 

Οι υφιστάμενες θέσεις του Κλάδου αυτού διαμορφώνονται ως εξής: . 

Κλάδος Αρχειοθετών: βαθμός Β1 θέση 1 

» Β2 θέσεις 6 

βαθμοί Β8-Β3 » 3_1 

ΣΥΝΟΛΟ 38 

7. Από τους βαθμούς Β8-Β3 Κλάδου Κλητήρων πέντε (5) θέσεις. 

Οι υφιστάμενες θέσεις του Κλάδου αυτού διαμορφώνονται ως εξής: 

Κλάδος κλητήρων: βαθμός Β2 θέση 1 

βαθμοί Β8-Β3 θέσεις 31 
ΣΥΝΟΛΟ 32 

8. Από τους βαθμούς Β8-Β4 Κλάδου Εργατών δύο (2) θέσεις. 

Οι υφιστάμενες θέσεις του Κλάδου αυτού διαμορφώνονται ως εξής: 

Κλάδος εργατών: βαθμός Β3 θέση 1 

βαθμοί Β8-Β4 θέσεις 10 
ΣΥΝΟΛΟ 11 


και μία προσωρινή του Ν. 1759/88 άρθρο 37. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση καΓεκτέλεση του παρόντος διατάγματος. 

Μύκονος, 12 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΩΤ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ < 

Δ. ΣΙΟΥΦΑΣ 
-♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 276 (3) 

Συμπλήρωση και τροποποίηση διατάξεων του Κανονισμού Παροχών 
του Επικουρικού Ταμείου Εργατοϋπαλλήλων Μετάλλου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3866/1958 (Α' 177). 

2. Τις διατάξεις του Π.Δ. 213/1992 (Α' 102). 

3. Την αρ. Υ1540 (754/Β/19.9.1991) Κοινή Απόφαση του Πρω¬ 
θυπουργού και του Υπουργού Υγείας, Πρόνοιας και Κοινωνικών Ασφα¬ 
λίσεων. 

4. Τη γνώμη του Δ.Σ. του Επικουρικού Ταμείου Εργατοϋπαλλήλων 
Μετάλλου, που έχει ληφθεί κατά τις από 19.5.1991, 17.9.1991 και 
14.1.1992 συνεδριάσεις του. 

5. Τη γνώμη του Συμβουλίου Κοινωνικής Ασφάλειας που έχει λη¬ 
φθεί κατά την 3η/4.3.1992 συνεδρίασή του της ΚΖ περιόδου. 

6. Την 268/1992 γνωμοδότηση τού Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Στον Κανονισμό Παροχών του Ε.Τ.Ε.Μ., που έχει εγκριθεί.με το Β. 
Δ/μα 26/9/20.1.1967 (ΦΕΚ 7/Α), όπως έχει τροποποιηθεί και 
ισχύει, επέρχονται οι εξής τροποποιήσεις: 

Άρθρο 1 

1. Στο τέλος του πρώτου εδαφίου της παρ. 1 του άρθρου 1 προστίθε¬ 
ται διάταξη ως εξής: 

«Το όριο των 4050 ημερών εργασίας αυξάνεται προοδευτικά σε 
4500 ημέρες εργασίας με την προσθήκη στις 4050 ανά 150 ημερών, 
κατά μέσο όρο, για καθένα επόμενο ημερολογιακό έτος, αρχής γενομέ- 
νης από 1.1.1992. 

Για τους ασφαλισμένους που μέχρι 31.12.1991 συμπλήρωσαν, οι 
άνδρες το 63ο έτος της ηλικίας τους και οι γυναίκες το 58ο, εξακολου¬ 
θεί να ισχύει το όριο των 4050 ημερών εργασίας». 

2. Στο τέλος του τρίτου εδαφίου της παρ. 1 του άρθρου 1 προστίθεται 
διάταξη ως εξής: 

Ασφαλισμένη μητέρα, που δεν είναι συνταξιούχος άλλου Επικουρι¬ 
κού Ταμείου, με ανήλικα παιδιά, ή με ανίκανα για κάθε βιοποριστική 
εργασία παιδιά οποιοσδήποτε ηλικίας, η οποία συμπληρώνει το 50ό 
έτος της ηλικίας της και 5500 ημέρες εργασίας στην ασφάλιση του Τα¬ 
μείου δικαιούται σύνταξη γήρατος μειωμένη κατά 1/200 της πλήρους 
μηνιαίας σύνταξης για κάθε μήνα που λείπει από το 55ο έτος της ηλι¬ 
κίας της, το ποσό της οποίας δεν μπορεί να είναι μικρότερο από το κάθε 
φορά κατώτατο όριο συντάξεων». 

3. Στο τέλος του άρθρου 1 προστίθεται παράγραφος 6 ως εξής: 

«6. Ασφαλισμένοι του Ταμείου, που είναι συνταξιούχοι άλλου Επικου¬ 
ρικού Ταμείου λόγω γήρατος ή αναπηρίας, δικαιούνται αυτοτελούς σύ¬ 
νταξης γήρατος από το Ταμείο, εφόσον κατά το χρόνο υποβολής της αί¬ 
τησης έχουν συμπληρώσει οι άνδρες το 65ο έτος της ηλικίας τους και οι 
γυναίκες το 60ο κι έχουν πραγματοποιήσει τουλάχιστον 5100 ημέρες 
εργασίας, στην ασφάλιση του Ταμείου. Κατ’ εξαίρεση για τους ασφαλι¬ 
σμένους, που μέχρι 31.12.1991 συμπλήρωσαν οι άνδρες το 63ο έτος 
της ηλικίας τους και οι γυναίκες το 58ο έτος, αρκεί η συμπλήρωση για 
το έτος 1991 τεσσάρων χιλιάδων πενήντα (4050) ημερών εργασίας, 
για το έτος 1993 τεσσάρων χιλιάδων διακοσίων (4200) ημερών εργα¬ 
σίας, για το έτος 1993 τεσσάρων χιλιάδων τριακοσίων πενήντα (4350) 
ημερών εργασίας και από 1.1.1994 πέντε χιλιάδων εκατό (5100) ημε- 

ρών εργασίας. Οι ασφαλισμένοι της κατηγορίας αυτής που έχουν πραγ¬ 
ματοποιήσει μετά την 1.1.1994 τουλάχιστον τέσσερις χιλιάδες πεντα¬ 
κόσιες (4500) ημέρες εργασίας στην ασφάλιση του Ταμείου δικαιούνται 
σύνταξη από αυτό μειωμένη κατά ποσοστό 5θ%». 

Άρθρο 2 

1. Η παρ. 1 του άρθρου 1 αντικαθίσταται ως εξής: 

«1. α) Ο ασφαλισμένος δικαιούται σύνταξης λόγω αναπηρίας από το 
Ταμείο, εάν διέκοψε εκ της αιτίας αυτής την ασφαλιζόμενη στο Ταμείο 
εργασία του και επραγματοποίησε μέχρι της διακοπής, τον αριθμό των 
ημερών εργασίας που ορίζεται από την παρ. 1 τού άρθρου 27 του Ν. 
1902/1990, ή 300 ημέρες εργασίας και δεν έχει συμπληρώσει το 2 Ιο 
έτος της ηλικίας του. Οι 300 ημέρες εργασίας αυξάνονται προοδευτικά 
σε 4200 ημέρες εργασίας με προσθήκη ανά 120 ημερών εργασίας κατά 
μέσον όρο για κάθε έτος ηλικίας, πέραν του 21ου. Από τις πιο πάνω, 
κατά περίπτωση, ημέρες εργασίας, πρέπει οι 300 να έχουν πραγματο¬ 
ποιηθεί στα αμέσως προηγούμενα πέντε (5) χρόνια, από εκείνο στο 
οποίο κατέστη ανάπηρος ο ασφαλισμένος. 

β) Εφόσον ο ασφαλισμένος δεν συγκεντρώνει τις χρονικές προϋποθέ¬ 
σεις του προηγουμένου εδαφίου, δικαιούται σύνταξη, εάν έχει πραγμα¬ 
τοποιήσει στην ασφάλιση του Ταμείου, τουλάχιστον 1500 ημέρες εργα¬ 
σίας, από τις οποίες 600 στα αμέσως προηγούμενα πέντε (5) χρόνια 
εκείνου που έγινε ανάπηρος. 

Εάν κατά τη διάρκεια των πέντε αυτών ετών, ο ασφαλισμένος έχει 
επιδοτηθεί για ασθένεια ή ανεργία ή έχει συνταξιοδοτηθεί, η περίοδος 
των πέντε ετών επεκτείνεται για τον αντίστοιχο προς την επιδότηση ή 
συνταξιοδότηση χρόνο. 

γ) Για την εφαρμογή της παρούσας παραγράφου, ο ασφαλισμένος λο¬ 
γίζεται ως ανάπηρος, εφόσον έχει κριθεί σε ποσοστό αναπηρίας σύμ¬ 
φωνα με τα οριζόμενα στην παρ. 5 εδάφια α, β και γ του άρθρου 27 του 
Ν. 1902/1990. Η δε σύνταξη υπολογίζεται με βάση τα παραπάνω πο¬ 
σοστά, όπου δεν ορίζεται διαφορετικά». 

2. Η παρ. 2 του άρθρου 2 αντικαθίσταται ως εξής: 

«2. Επίσης ο ασφαλισμένος, δικαιούται από το Ταμείο, με τις ίδιες 
χρονικές προϋποθέσεις της παραγράφου 1 του παρόντος άρθρου, συντά¬ 
ξεως αναπηρίας, ποσού ελάσσονος της πλήρους σύνταξης, ίσου με το 
κλάσμα της πλήρους σύνταξης που χορήγησε σ’ αυτόν ο φορέας της κυ¬ 
ρίας ασφάλισης». 

3. Η παρ. 3 του άρθρου 2 αντικαθίσταται ως εξής: 

«Ο ασφαλισμένος που έχει συμπληρώσει στην ασφάλιση του Ταμείου 
εξ χιλιάδες (6000) ημέρες εργασίας και κρίνεται ανάπηρος σε ποσοστό 
67%, δικαιούται την ακέραια σύνταξη. 

Επίσης ο ασφαλισμένος, του οποίου η αναπηρία οφείλεται κατά κύριο 
λόγο σε νευροψυχιατρικές παθήσεις και κρίνεται οινάπηρος σε ποσοστό 
67% ή 50% , δικαιούται την ακέραια ή τα 3/4 της ακεραίας σύνταξης 
αντίστοιχα». 

4. Η παρ. 5 του άρθρου 2 τροποποιείται ως εξής: 

«5. Σε περίπτωση διακοπής της κατά τις προηγούμενες παραγρά¬ 
φους συνταξιοδότησης και επαναχορήγησης αυτής προ της παρόδου διε¬ 
τίας από της διακοπής, δεν απαιτείται εκ νέου η προϋπόθεση της πραγ¬ 
ματοποίησης των 300 ή των 600 κατά περίπτωση ημερών εργασίας 
κατά την προ της επελεύσεως της νέας αναπηρίας πενταετία». 

5. Το εδάφιο β της παραγράφου 8 του άρθρου 2 αντικαθίσταται ως 
εξής: 

«β) Για την απονομή σύνταξης αναπηρίας σύμφωνα με τις διατάξεις 
του προηγουμένου εδαφίου, το απαιτούμενο ποσοστό ανατομοφυσιολο- 
γικής αναπηρίας είναι τουλάχιστον 80% για πλήρη σύνταξή, 67 % για 
3/4 της πλήρους σύνταξης και 50% για 1 /2 της πλήρους σύνταξης». 

6. Το εδάφιο δ της παρ. 8 του άρθρου 2 τροποποιείται ως εξής: 

«δ) Η χορηγούμενη, σύμφωνα με τα πιο πάνω εδάφια α και γ, σύ¬ 
νταξη αρχίζει πάντοτε από την ημέρα της κατάθεσης στο Ταμείο ρητής 
και συγκεκριμένης αίτησης για απονομή σύνταξης αναπηρίας, με βάση 
τη γνωμάτευση της Υγειονομικής Επιτροπής. Στις περιπτώσεις αυτές η 
καταβολή τέτοιας σύνταξης δεν επιτρέπεται να ανατρέξει σε χρόνο πριν 
από τη δημοσίευση του παρόντος». 

7. Στο τέλος της παρ. 8 του άρθρου 2 προστίθεται εδάφιο ε, που έχει 
ως εξής: 

«ε) Αν ο ασφαλισμένος κατέστη ανάπηρος από πρόθεση ή από πλημ¬ 
μέλημα ή κακούργημα, το οποίο ο ίδιος διέπραξε, η δε ενοχή αποδεικνύ- 
εται με τελεσίδικη δικαστική απόφαση, δεν δικαιούται σύνταξη αναπη¬ 
ρίας. Την σύνταξη αυτή δικαιούνται τα πρόσωπα, που θα εδικαιούντο σε 
περίπτωση θανάτου του ασφαλισμένου». 

8. Στο τέλος του άρθρου 2 προστίθεται παρ. 9 που έχει ως εξής: 


«Ασφαλισμένοι του Ταμείου, που είναι συν/χοι άλλου Επικουρικού 
Ταμείου, λόγω γήρατος ή αναπηρίας, δικαιούνται αυτοτελούς συντά¬ 
ξεως λόγω αναπηρίας, εφόσον συμπλήρωσαν τις χρονικές προϋποθέσεις 
της παρ. 1 του άρθρου 2 του παρόντος. Αυτοτελή σύνταξη αναπηρίας 
δικαιούνται οι συν/χοι άλλων Επικουρικών Ταμείων, που έχουν πραγ¬ 
ματοποιήσει στην ασφάλιση του Ταμείου 3000 τουλάχιστον ημέρες ερ¬ 
γασίας, από ,τις οποίες 600 την τελευταία πενταετία». 

Άρθρο 3 

1. Το πρώτο εδάφιο της παρ. 1 του άρθρου 3 αντικαθίσταται ως 
εξής: 

' «1. Σε περίπτωση θανάτου συνταξιούχου του Ταμείου λόγω αναπη¬ 
ρίας ή γήρατος καθώς και σε περίπτωση θανάτου ασφαλισμένου, που 
έχει πραγματοποιήσει τουλάχιστον 1500 ημέρες εργασίας στην ασφά¬ 
λιση του Ταμείου, από τις οποίες 300 τουλάχιστον κάτά τα πέντε (5) 
έτη που προηγούνται αμέσως του έτους που επήλθε ο θάνατος, ή ασφα¬ 
λισμένου που έχει πραγματοποιήσει τον απαιτούμενο αριθμό ημερών ερ¬ 
γασίας είτε κατά την παρ. 1 του άρθρου 27 του Ν. 1902/1990 είτε 
κατά την παρ. 1 εδάφ. α του άρθρου 2 του παρόντος, δικαιούνται σύ¬ 
νταξη κατά τις επόμενες παραγράφους. 

2. Η περίπτωση α) της παρ. 1 του άρθρου 3 αντικαθίσταται ως εξής: 

«α) Η χήρα ή ο χήρος του οποίου η συντήρηση εβάρυνε κυρίως την 
θανούσα κι εφόσον είναι ανάπηρος με ποσοστόν αναπηρίας τουλάχιστον 
67%». 

Άρθρο 4 

Στο τέλος της παρ. 1 του άρθρου 6 προστίθεται εδάφιο δ που έχει ως 
εξής: 

«δ) Επιτρέπεται η πιστοποίηση πραγματοποιηθεισών ημερών εργα¬ 
σίας στην ασφάλιση του Ταμείου, αποκλειστικά από τα στοιχεία των 
ασφαλιστικών βιβλιαρίων των ασφαλισμένων, τα οποία έχουν κατατεθεί 
με αιτήσεις μέχρι 31.12.1991. 

Απαραίτητη προϋπόθεση για την κατά τ’ ανωτέρω διαπίστωση, είναι 
η ύπαρξη για τις καθαρώς Μεταλλουργικές επιχειρήσεις που έχουν 
πραγματοποιήσει τις εγγραφές στα ατομικά ασφαλιστικά βιβλιάρια, της 
καταβολής των εισφορών ή της έκδοσης και κοινοποίησης σ’ αυτές πρά- 
ξεως επιβολής εισφορών. » 

Τ’ ανωτέρω εφαρμόζονται σε συνδυασμό με αντιπαραβολή κατά πε¬ 
ρίπτωση προς τα υποβαλλόμενα από τους ασφαλισμένους-αντίγραφα βι¬ 
βλιαρίων. Ι.Κ.Α. ή προς τα αντίγραφα της πινακίδας ανακεφαλαιώσεως 
Ι.Κ.Α. Στις λοιπές Επιχειρήσεις απαιτείται πρόσθετα και ο δειγματολη¬ 
πτικός έλεγχος από τις μισθοδοτικές καταστάσεις. 

Σε περίπτωση που ο ασφαλισμένος αμφισβητεί τις αναφερόμενες στο 
ασφάλιστικό του βιβλιάριο ημέρες ασφάλισης έχει τη δυνατότητα να επι- 
καλεαθεί τα αποδεικτικά μέσα του εδαφ. α της παρ. 1 του παρόντος άρ¬ 
θρου». 

Άρθρο 5 

Το άρθρο 10 καταργείται. 

Άρθρο 6 

Στο τέλος της παρ. 3 του άρθρου 13 προστίθεται εδάφ. γ), ως εξής: 

«γ) Τα κατώτατα όρια συντάξεων δεν θα καταβάλλονται στους εργα¬ 
ζόμενους συνταξιούχους^ αλλά θα καταβάλλονται τα ποσά της σύνταξης 
που θα προκύπτουν από τις οργανικές διατάξεις». 

Άρθρο 7 

Η ισχύς του παρόντος προεδρικού διατάγματος αρχίζει από της δη¬ 
μοσίευσής του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος. 

Μύκονος, 12 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜΗΤΡΙΟΣ ΣΙΟΥΦΑΣ 

Σύσταση Γενικών Διευθύνσεων στον Οργανισμό Γεωργικών Ασφαλί¬ 
σεων (Ο.Γ.Α.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 78 παρ. 1 του Ν. 1892/1990 «Για τον εκσυγχρονι¬ 
σμό και την ανάπτυξη και άλλες διατάξεις» (ΦΕΚ 101/Α/1990). 

β) Την Υ 1540/18.9.91 κοινή απόφαση του Πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στον Υφυπουργό Υγείας, Πρόνοιας και Κοινωνικών 
Ασφαλίσεων Δημήτριο Σιούφα» (ΦΕΚ 754/Β/19.9.91). 

2. Την αριθμ. 291/1992 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Προεδρίας της Κυβέρνησης 
και του Υφυπουργού Υγείας, Πρόνοιας και Κοινωνικών Ασφαλίσεων, 
αποφασίζουμε: 

Άρθρο μόνο 

Α. Στον Οργανισμό Γεωργικών Ασφαλίσεων (ΟΓΑ), συνιστώνται 
δύο (2) Γενικές Διευθύνσεις, που συγκροτούνται από τις κατωτέρω ανα¬ 
γραφόμενες Υπηρεσιακές Μονάδες (Κλάδοι και Υπηρεσίες), ως εξής: 

1. Γενική Διεύθυνση Ασφάλισής, που συγκροτείται από τους Κλά¬ 
δους: 

α) Συντάξεων, β) Πρόσθετης Ασφάλισης Αγροτών, γ) Υγείας, δ) Μη¬ 
τρώου Συνταξιούχων και Πληρωμής Συντάξεων, ε) Φαρμακευτικής 
Περίθαλψης και στ) Οικογενειακών Επιδομάτων. 

Σκοπός της Γ ενικής αυτής Διεύθυνσης είναι ο συντονισμός της δρά¬ 
σης των επί μέρους υπηρεσιακών μονάδων, από τις οποίες συγκροτεί¬ 
ται, για τη μελέτη, επεξεργασία, θέσπιση και επιμέλεια εφαρμογής μέ¬ 
τρων που αφορούν στην Κοινωνική Ασφάλιση των αγροτών σε θέματα 
Συντάξεων Οικογενειακών επιδομάτων, Υγείας και Φαρμακευτικής 
Περίθαλψης ασφαλισμένων του ΟΓΑ. 

2. Γενική Διεύθυνση Διοικητικής Υποστήριξης, που συγκροτείται 
από τις Υπηρεσιακές Μονάδες: 

α) Υπηρεσία Διοικητικού, β) Υπηρεσία Δημοσίων και Διεθνών Σχέ¬ 
σεων, γ) Κλάδο Οικονομικών Υπηρεσιών, δ) Υπηρεσία Στατιστικής και 
Μελετών, ε) Υπηρεσία προληπτικού ελέγχου Δαπανών, στ) Υπηρεσία 
Υγειονομική, ζ) Κλάδο Μηχανογράφησης και η) Κλάδο Επιθεώρη¬ 
σης. 

Σκοπός της Γ ενικής αυτής Διεύθυνσης είναι ο συντονισμός της δρά¬ 
σης των επί μέρους υπηρεσιακών μονάδων από τις οποίες συγκροτείται 
και η υποστήριξη όλων των υπηρεσιακών μονάδων του Οργανισμού σε 
θέματα υπηρεσιακής κατάστασης προσωπικού, προγραμματισμού του 
ανθρώπινου δυναμικού, αξιολόγησης θέσεων, αποκέντρωσης αρμοδιο¬ 
τήτων, Οργάνωσης και απλούστευσης διαδικασιών, βελτίωσης σχέ¬ 
σεων κράτους - πολίτη, ανάπτυξης της πληροφορικής, οικονομικού 
προγράμματος μελετών, προγραμματισμού και διενέργειας διοικητι¬ 
κών και οικονομικών ελέγχων. 

Β. Των ανωτέρω Γ ενικών Διευθύνσεων προΐστανται Γ ενικοί Διευθυ¬ 
ντές ανώτατοι υπάλληλοι του ΟΓΑ με βαθμό Α1 του Κλάδου Γενικών 
θέσεων, προερχόμενοι από τον Κλάδο Διοίκησης, που επιλέγονται και 
τοποθετούνται σύμφωνα με τις διατάξεις του άρθρου 78 του Ν. 1892/ 
1990 (ΦΕΚ 101/Α/1990), όπως τροποποιήθηκε μεταγενέστερα. 

Γ. Έργο των παραπάνω Γενικών Διευθυντών είναι αυτό που καθορί¬ 
ζεται από τις διατάξεις των παραγράφων 2 και 3 του άρθρου 78 του Ν. 
1892/1990. 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος. 

Μύκονος, 12 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Σ. ΚΟΥΒΕΛΑΣ Δ. ΣΙΟΥΦΑΣ 

Είσοδος και διαμονή στην Ελλάδα υπηκόων κρατών μελών της ΕΟΚ, 
που δεν έχουν το δικαίωμα αυτό βάσει άλλων διατάξεων του κοινοτι¬ 
κού δικαίου ή σπουδάζουν ή έχουν παύσει την επαγγελματική τους 
δραστηριότητα ως μισθωτοί ή μη μισθωτοί εργαζόμενοι, σε συμμόρ¬ 
φωση προς τις Οδηγίες του Συμβουλίου Ευρωπαϊκών Κοινοτήτων 
υπ’ αριθμ. 90/364/ΕΟΚ, 90/366/ΕΟΚ και 90/365/ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 4 του Ν. 1338/1983 «Εφαρμογή του κοινοτικού δι¬ 
καίου» (Α' 34), όπως αντικαταστάθηκε από το άρθρο 6 παρ. 4 του Ν. 
1440/1984 (Α’ 70) και τροποποιήθηκε από το άρθρο 7 του Ν. 1775/ 
1988 (Α’ 101), καθώς και το άρθρο 65 του Ν. 1892/1990 (Α’ 101). 

2. Τις διατάξεις του Π.Δ. 137/1986 (Α' 61) «Συγκρότηση της Γενι¬ 
κής Γραμματείας Δημόσιας Τάξης σε Υπουργείο Δημόσιας Τάξης». 

3. Την Υ 1687/1992 κοινή απόφαση τού Πρωθυπουργού και του 
Υπουργού Εθνικής Οικονομίας «Καθορισμός αρμοδιοτήτων των Υφυ¬ 
πουργών Εθνικής Οικονομίας» (ΦΕΚ Β’ 104). 

4. Την υπ’ αριθμ. 281/1992 γνωμοδότηση του Συμβουλίου, της 
Επικράτειας, ύστερα από πρόταση των Υπουργών Εργασίας, Υγείας - 
Πρόνοιας και Κοινωνικών Ασφαλίσεων, Εθνικής Παιδείας και Θρη¬ 
σκευμάτων, Δημοσίας Τάξεως και του Υφυπουργού Εθνικής Οικονο¬ 
μίας, αποφασίζουμε: 

Άρθρο 1 

Σκοπός 

Το παρόν προεδρικό διάταγμα εκδίδεται με σκοπό την προσαρμογή 
της ισχύουσας Ελληνικής νομοθεσίας, σχετικά με την είσοδο και δια¬ 
μονή των αλλοδαπών στην Ελλάδα, προς τις διατάξεις: 

α. Της υπ’ αριθ. 64/221/Ε.Ο.Κ. Οδηγίας του Συμβουλίου των Ευ¬ 
ρωπαϊκών Κοινοτήτων της 25.2.1964 «Περί συντονισμού των ειδικών 
μέτρων για τη διακίνηση και τη διαμονή αλλοδαπών, τα οποία δικαιο¬ 
λογούνται από λόγους δημόσιας τάξής, δημόσιας ασφάλειας ή δημόσιας 
υγείας» (Ειδική έκδοση στην Ελληνική: τεύχος 5, τόμος 001, σελ. 16). 

β. Της υπ’ αριθ. 68/360/Ε.Ο.Κ. Οδηγίας του Συμβουλίου των Ευ¬ 
ρωπαϊκών Κοινοτήτων της 15.10.1968 «Περί καταργήσεως των πε¬ 
ριορισμών στη διακίνηση και στη διαμονή των εργαζομένων των Κρα¬ 
τών μελών και των οικογενειών τους στο εσωτερικό της Κοινότητας» 
(Ειδική έκδοση στην Ελληνική: τεύχος 05, τόμος 001, σελ. 43). 

γ. Της υπ’ αριθ. 90/364/Ε.Ο.Κ. Οδηγίας του Συμβουλίου των Ευ¬ 
ρωπαϊκών Κοινοτήτων, της 28.6.1990 «σχετικά με το δικαίωμα δια¬ 
μονής των υπηκόων των Κρατών μελών της Ε.Ο.Κ., που δεν έχουν το 
δικαίωμα αυτό βάσει άλλων διατάξεων του κοινοτικού δικαίου». 

δ. Της υπ’ αριθ. 90/365/Ε.Ο.Κ. Οδηγίας του Συμβουλίου των Ευ¬ 
ρωπαϊκών Κοινοτήτων της 28.6.1990 «σχετικά με το δικαίωμα δια¬ 
μονής των μισθωτών και μη μισθωτών εργαζομένων, που έχουν παύσει 
την επαγγελματική τους δραστηριότητα» (Ε.Ε.Ε. 180 της 13.7.90, 
σελ. 28). 

ε. Της υπ’ αριθ. 90/366/Ε.Ο.Κ. Οδηγίας του Συμβουλίου των Ευ¬ 
ρωπαϊκών Κοινοτήτων της 28.6.1990 «σχετικά με το δικαίωμα δια¬ 
μονής των σπουδαστών» (Ε.Ε.Ε. 180 της 13.7.90, σελ. 30). 

Άρθρο 2 

Δικαίωμα διαμονής συνταξιούχων 

1. Δικαίωμα διαμονής στην Ελλάδα έχει κάθε υπήκοος κράτους μέ¬ 
λους των Ευρωπαϊκών Κοινοτήτων, ο οποίος έπαυσε την επαγγελμα¬ 
τική του δραστηριότητα ως μισθωτός ή μη μισθωτός εργαζόμενος στην 
Κοινότητα. 

2. Το ίδιο δικαίωμα με τον κύριο κάτοχο του δικαιώματος έχουν, 
ανεξάρτητα από την ιθαγένειά τους: 

α. Ο σύζυγος αυτού και οι συντηρούμενοι απ’ αυτόν κατιόντες του. 
β. Οι ανιόντες αυτού ή του συζύγου του, οι οποίοι συντηρούνται απ’ 
αυτόν. 

3. Τα αναφερόμενα στο εδάφ. α’ της προηγούμενης παραγράφου 
πρόσωπα έχουν δικαίωμα να αναλαμβάνουν οποιαδήποτε μισθωτή ή μη 
μισθωτή δραστηριότητα στην Ελλάδα, σύμφωνα με τα ισχύοντα για τα 
μέλη της οικογένειας των εργαζομένων υπηκόων των κρατών μελών 
της ΕΟΚ. 

4. Στα πρόσωπα που δικαιούνται διαμονής στην Ελλάδα, σύμφωνα 

με τις παρ. 1 και 2 του παρόντος, χορηγείται ειδικό έγγραφο, το οποίο 
καλείται «Δελτίο Διαμονής υπηκόου κράτους μέλους της Ε.Ο.Κ.», πε¬ 
νταετούς ισχύος, με δυνατότητα ανανέωσης. Το Δελτίο Διαμονής υπό- 
! ,κειται σε θεώρηση μετά την παρέλευση διετίας από της εκδόσεως. 

,·· 5. Εάν κάποιο από τα αναφερόμενα στην παρ. 2 του παρόντος πρό- 

'ΐ’ σωπα, δεν έχει την ιθαγένεια κράτους μέλους των Ευρωπαϊκών Κοινο¬ 
ί τήτων, του χορηγείται έγγραφο διαμονής, σύμφωνα με τις διατάξεις του 
Ν. 1975/1991 (Α' 184), της αυτής ισχύος με το έγγραφο, που χορη¬ 
γείται στον κύριο κάτοχο του δικαιώματος. 

6. Το δελτίο ή το έγγραφο διαμονής εκδίδεται το αργότερο εντός 
όμήνου από της υποβολής των δικαιολογητικών. από τον ενδιαφερό- 

' μενο, τα οποία υποβάλλονται εντός 3μήνου από την είσοδό του στην Ελ¬ 
λάδα. 

7. Τα δικαιολογητικά που απαιτούνται για την έκδοση του δελτίου 
διαμονής των δικαιούχων της παρ. 1 του παρόντος είναι: 

α. Δελτίο ταυτότητας ή διαβατήριο εν ισχύι. 

β. Αποδεικτικά στοιχεία ότι εισπράττουν σύνταξη (αναπηρίας, πρό- 
ωρη ή γήρατος) ή πρόσοδο για εργατικό ατύχημα ή επαγγελματική 
νόσο, που να υπερβαίνει το ύψος της κατώτερης σύνταξης κοινωνικών 
ασφαλίσεων, που χορηγείται στην Ελλάδα, καθώς και ότι διαθέτουν 
υγειονομική ασφάλιση που να καλύπτει το σύνολο των κινδύνων στην 
Ελλάδα. 

γ. Ιατρικό πιστοποιητικό ότι ο αϊτών δεν πάσχει από νόσο ή αναπηρία 
από αυτές που αναφέρονται στο άρθρο 12 παρ. 1 του Π.Δ. 499/1987 
(Α/ 238), όπως τροποποιήθηκε με το Π.Δ. 30/1990 (Α' 11) και το 
οποίο εκδίδεται από την αρμόδια Υγειονομική Υπηρεσία. 

8. Για την έκδοση του δελτίου ή του εγγράφου διαμονής των προσώ- 
πών της παρ. 2 του παρόντος απαιτείται η υποβολή των εξής δικαιολο- 
γητικών: 

'α. Τα αναφερόμενα στα εδάφ. α' και γ’ της προηγουμένης παραγρά-. 
■ φφ) έγγραφα. 

V β. Έγγραφο, το οποίο εκδίδεται από την αρμόδια αρχή του κράτους 
καταγωγής ή προέλευσης, που να αποδεικνύει το συγγενικό τους δεσμό 
με το δικαιούχο της παρ. 1 του παρόντος. 

' 9. Το δικαίωμα διαμονής παύει να ισχύει όταν παύσει υφιστάμενος 
κάποιος από τούς όρους που αναφέρονται στο εδάφ. β' της παρ. 7 του 
• παρόντος. 

Άρθρο 3 

Δικαίωμα διαμονής σπουδαστών 

1. Δικαίωμα διαμονής στην Ελλάδα έχει κάθε σπουδαστής υπήκοος 
κράτους μέλους των Ευρωπαϊκών Κοινοτήτων, ο οποίος εισέρχεται 
στην Ελλάδα για επαγγελματική εκπαίδευση και δεν έχει το δικαίωμα 
διαμονής, βάσει άλλης διατάξεως του κοινοτικού δικαίου. Το δικαίωμα 
διαμονής περιορίζεται στη διάρκεια του παρακολουθουμένου κύκλου 
σπουδών. 

2. Το ίδιο δικαίωμα με τον κύριο κάτοχο του δικαιώματος έχουν, 
ανεξάρτητα από την ιθαγένειά τους, ο σύζυγος αυτού και τα συντηρού¬ 
μενα απ’ αυτόν τέκνα τους. Τα πρόσωπα αυτά έχουν το δικαίωμα να 
αναλαμβάνουν οποιαδήποτε μισθωτή ή μη μισθωτή δραστηριότητα 
στην Ελλάδα, σύμφωνα με τα ισχύοντα για τα μέλη της οικογένειας των 
εργαζομένων υπηκόων των κρατών μελών της Ε.Ο.Κ. 

3. Στα πρόσωπα που δικαιούνται διαμονής στην Ελλάδα, σύμφωνά 
με τις προηγούμενες παραγράφους, χορηγείται ειδικό έγγραφο, το 
οποίο καλείται «Δελτίο Διαμονής υπηκόου κράτους μέλους της Ε.Ο.Κ.». 
Η ισχύς του δελτίου διαμονής είναι ίση με τη διάρκεια του παράκολου- 

. θουμένου κύκλου σπουδών και αν αυτή υπερβαίνει το έτος ορίζεται σε 
ένα έτος, με δυνατότητα ανανέωσης. 

4. Για τα πρόσωπα της παρ. 2 του παρόντος, που δεν έχουν την ιθα¬ 
γένεια κράτους μέλους των Ευρωπαϊκών Κοινοτήτων, εφαρμόζεται η 
παρ. 5 του προηγούμενου άρθρου. 

5. Για το χρόνο εκδόσεως του δελτίου ή εγγράφου διαμονής και υπο¬ 
βολής των δικαιολογητικών, καθώς και τα απαιτούμενα δικαιολογη- 
τικά για την έκδοση των ανωτέρω εγγράφων, όσον αφορά τα πρόσωπα 
της παρ. 2 του παρόντος, εφαρμόζονται οι διατάξεις των παρ. 6 και 8, 
αντίστοιχα, του προηγουμένου άρθρου. 

6. Τα δικαιολογητικά που απαιτούνται για την έκδοση του δελτίου 
διαμονής των δικαιούχων της παρ. 1 του παρόντος είναι: 

* α. Τα αναφερόμενα στα εδάφια α' και γ' της παρ. 7 του προηγουμέ¬ 
νου άρθρου έγγραφα. 

β. Βεβαίωση ανεγνωρισμένου εκπαιδευτικού ιδρύματος στην Ελ¬ 
λάδα, από την οποία να προκύπτει ότι ο αϊτών είναι εγγεγραμμένος σ’ 


αυτό, προκειμένου να παρακολουθήσει κατά κύρια απασχόληση κύκλο 
επαγγελματικής κατάρτισης. 

γ. Υπεύθυνη δήλωση του αιτούντος ή οποιοδήποτε άλλο αποδεικτικό 
στοιχείο ότι διαθέτει πόρους, ώστε τόσο ο ίδιος, όσο και τα αναφερόμενα 
στην παρ. 2 του παρόντος πρόσωπα να μην επιβαρύνουν κατά τη διάρ¬ 
κεια της διαμονής τους το σύστημα κοινωνικής πρόνοιας της Ελλάδας 
και ότι διαθέτουν υγειονομική ασφάλιση, η οποία καλύπτει το σύνολο 
των κινδύνων στην Ελλάδα. 

Άρθρο 4 

Δικαίωμα διαμονής λοιπών προσώπων 

1. Δικαίωμα διαμονής στην Ελλάδα έχει κάθε υπήκοος κράτους μέ¬ 
λους των Ευρωπαϊκών Κοινοτήτων, ο οποίος δεν έχει το εν λόγω δικαί¬ 
ωμα βάσει άλλων διατάξεων του κοινοτικού δικαίου. 

2. Οι διατάξεις των παραγράφων 2 έως 6, 8 και 9 του άρθρου 2 του 
παρόντος έχουν εφαρμογή και για τους δικαιούχους του παρόντος άρ¬ 
θρου και τα μέλη της οικογένειας αυτών. 

3. Τα δικαιολογητικά που απαιτούνται για την έκδοση του δελτίου 
διαμονής των δικαιούχων της παρ. 1 του παρόντος είναι: 

α. Τα αναφερόμενα στα εδάφ. α' και γ' της παρ. 7 του άρθρου 2 του 
παρόντος έγγραφα. 

β. Αποδεικτικά στοιχεία ότι τόσον αυτοί, όσο και τα μέλη της οικογέ¬ 
νειας τους, διαθέτουν υγειονομική ασφάλιση που να καλύπτει το σύνολο 
των κινδύνων στην Ελλάδα, καθώς και επαρκείς πόρους ώστε να μην 
επιβαρύνουν, κατά τη διάρκεια της διαμονής τους, το σύστημα κοινωνι¬ 
κής πρόνοιας της Ελλάδας. Επαρκείς πόροι θεωρούνται εκείνοι που 
υπερβαίνουν το ύψος της ελάχιστης σύνταξης κοινωνικών ασφαλίσεων, 
που χορηγείται στην Ελλάδα. 

Άρθρο 5 

Διατυπώσεις εισόδου - εξόδου 

Για την είσοδο στην Ελλάδα και την έξοδο απ’ αυτήν των προσώπων 
που αναφέρονται στα άρθρα 2, 3 και 4 του παρόντος διατάγματος εφαρ¬ 
μόζονται οι διατάξεις των παρ. 1 και 3 του άρθρου 3 του Π.Δ. 499/ 
1987 «Διακίνηση και διαμονή στην Ελλάδα των εργαζομένων υπηκόων 
των κρατών μελών των Ευρωπαϊκών Κοινοτήτων» (Α' 238), 

Άρθρο 6 

' Τέλη εγγράφων διαμονής 

Τα έγγραφα διαμονής που χορηγούνται στους υπηκόους 1 κρατών με¬ 
λών των Ευρωπαϊκών Κοινοτήτων, σύμφωνα με τις προηγούμενες δια¬ 
τάξεις, εκδίδονται, ανανεώνονται και θεωρούνται με την καταβολή πο¬ 
σού, ίσου με τα τέλη της έκδοσης ταυτότητας ημεδαπού. 

Άρθρο 7 
Περιορισμοί 

Για τα πρόσωπα που αναφέρονται στα άρθρα 2, 3 και 4 του παρόντος 
δεν αποκλείεται η δυνατότητα εφαρμογής διατάξεων που προβλέπουν 
ειδικό καθεστώς για τους αλλοδαπούς, εφόσον δικαιολογούνται από λό¬ 
γους δημόσιας τάξης, δημόσιας ασφάλειας και δημόσιας υγείας, σύμ¬ 
φωνα με τις προϋποθέσεις που καθορίζονται στα άρθρα 11, 12 παρ. 2 
και 3, 13 και 14 του Π.Δ. 499/1987 (Α’ 238), όπως τροποποιήθηκε 
με το Π.Δ. 30/1990 (Α'11). 

Άρθρο 8 
-Κυρώσεις 

Στα πρόσωπα των άρθρων 2, 3 και 4 του παρόντος διατάγματος, 
-.που παραμένουν στο ελληνικό έδαφος μετά την παρέλευση τριών μηνών 
από την είσοδό τους στη χώρα χωρίς να υποβάλουν τα απαιτούμενα δι- 
καιολογητικά .προς έκδοση άδειας διαμονής τους, επιβάλλεται πρόστιμο 
από 20.000 έως 100.000 για παράνομη παραμονή μέχρι ένα μήνα. Το 
ανωτέρω πρόστιμο προσαυξάνεται κατά 1.000 δρχ. για κάθε επιπλέον 
του μηνός ημέρα παράνομης παραμονής τους στη Χώρα. 

Για τον τρόπο καταβολής και διαχείρισης του ανωτέρω προστίμου 
εφαρμόζεται η διάταξη του τελευταίου εδαφίου της παρ. 10-του άρθρου 
33 του Ν. 1975/1991 (Α' 184). 

Άρθρο 9 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα 7 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

. ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΚΩΝΣΤΑΝΤΙΝΟΣ ΔΟΥΣΗΣ ΑΡΙΣΤΕΙΔΗΣ ΚΑΛΑΝΤΖΑΚΟΣ 

ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΡΛΑΣ ΓΕΩΡΓΙΟΣ ΣΟΥΦΛΙΑΣ 

ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 279 (6) 

Προαγωγή του Αστυνομικού Σταθμού Φαρκαδόνος - Τρικάλων σε 
Αστυνομικό Τμήμα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1, εδαφ. α’ και β', του Ν. 1481/1984 «Ορ¬ 
γανισμός Υπουργείου Δημόσιας Τάξης» (Α’ 152), όπως αντικαταστά- 
θηκε με το άρθρο 1 παρ. 1 του Ν. 1590/1986 (Α' 49). 

β. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α' 51). 

γ. Του άρθρου 19, παρ. 2 του Ν. 1735/1987 «Προσλήψεις στο δη¬ 
μόσιο τομέα, κοινωνικός έλεγχος στη δημόσια διοίκηση, πολιτικά δικαι¬ 
ώματα και άλλες διατάξεις» (Α' 195). 

2. Την υπ’ αριθ. 270/1992 γνωμοδότηση του Συμβουλίου της Επι¬ 
κράτειας, ύστερα από πρόταση των Υπουργών Προεδρίας της Κυβέρνη¬ 
σης και Δημόσιας Τάξης, αποφασίζουμε: 

Άρθρο 1 

Ο Αστυνομικός Σταθμός Φαρκαδόνος της Αστυνομικής Διεύθυνσης 
Τρικάλων προάγεται σε Αστυνομικό Τμήμα Φαρκαδόνος, γενικής αρ¬ 
μοδιότητας και υπάγεται εφεξής στην Αστυνομική Διεύθυνση Τρικά¬ 
λων. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Μύκονος 12 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΗΜΟΣΙΑΣ ΤΑΞΗΣ 

ΣΩΤΗΡΙΟΣ ΚΟΥΒΕΛΑΣ ΘΕΟΔ. ΑΝΑΓΝΩΣΤΟΠΟΥΛΟΣ 
- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 280 (7) 

Ίδρυση Αστυνομικού Τμήματος Ζεφυρίου Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδάφ. α'και β'του Ν. 1481/1984 «Οργα¬ 
νισμός Υπουργείου Δημόσιας Τάξης» (Α' 152), όπως αντικαταστάθηκε 
με το άρθρο 1 παρ. 1 του Ν. 159θ/ΐ986 (Α' 49). 

β. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α’ 51). 

2. Την υπ’ αριθ. 311/1992 γνωμοδότηση του Συμβουλίου της Επι¬ 
κράτειας, ύστερα από πρόταση των Υπουργών Προεδρίας της Κυβέρνη¬ 
σης και Δημόσιας Τάξης, αποφασίζουμε: 


Άρθρο 1 

Ιδρύεται Αστυνομικό Τμήμα Ζεφυρίου, με έδρα το Δήμο Ζεφυρίου - 
Αττικής το οποίο υπάγεται στη Διεύθυνση Αστυνομίας Δυτικής Αττικής. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Μύκονος 12 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

Καθορισμός του Δήμου Ν: Φιλαδέλφειας ως νέας έδρας της «Η.Λ.- 
Π.Α.Π. Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου πρώτου του Ν.Δ. 
768/1970 «Περί ιδρύσεως Οργανισμού προς ανάληψιν των παρά της 
Η.Ε.Μ. εκτελουμένων μεταφορών και περί κυρώσεως της από 3 Δεκεμ¬ 
βρίου 1970 συμβάσεως μεταξύ του Ελληνικού Δημοσίου αφ’ ενός και 
της Η.Ε.Μ. και της Γ.Ε.Ε. αφ’ ετέρου» (Α' 273), όπως αντικαταστά- 
θηκε με το άρθρο 1 του Ν.Δ. 298/1974 «Περί τροποποιήσεως διατά¬ 
ξεων τινών του Ν.Δ. 768/1970» (Α' 29) και συμπληρώθηκε με το άρ¬ 
θρο 38 του Ν. 1959/1991 «Για τις οδικές μεταφορές, τις επικοινωνίες 
και άλλες διατάξεις» (Α' 123). 

2. Τις διατάξεις του Β.Δ. 335/1971 «Περί κυρώσεως του καταστα¬ 
τικού του Οργανισμού Ηλεκτροκίνητα Λεωφορεία περιοχής Αθηνών - 
Πειραιώς (Η.Λ.Π.Α.Π.)» (Α' 94). 

3. Τηνεισήγηση του Διοικητικού Συμβουλίου της Η.Λ.Π.Α.Π. Α.Ε., 
όπως αυτή διατυπώθηκε στο με αριθμό 52 πρακτικό της συνεδρίασης 
της 31 Ιανουάριου 1992 αυτού. 

4. Την με αριθμό 302/1992 γνωμοδότηση του Συμβουλίου της 
Επικράτειας, με πρόταση του Υπουργού Μεταφορών και Επικοινωνιών, 
αποφασίζουμε: 

Άρθρο Μόνο 

Ορίζεται ως έδρα της Εταιρείας «Η.Λ.Π.Α.Π. Α.Ε.» ο Δήμος Νέας 
Φιλαδέλφειας Αττικής. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος διατάγματος. 

Μύκονος 12 Αυγούστου 1992 * 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦-- 

Α ΠΟΦΑΣΕΙ Σ 

( 9) 

Πρωτόκολλο περί των διαβουλεύσεων μεταξύ του Υπουργείου Εξωτερι¬ 
κών της Ελληνικής Δημοκρατίας και του Υπουργείου Εξωτερικών 

της Δημοκρατίας της Αλβανίας. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο των Εξωτερικών ανακοινώνει ότι στις 22 Ιουνίου 
1992 υπογράφηκε στην Αθήνα Πρωτόκολλο περί των διαβουλεύσεων 
μεταξύ του Υπουργείου Εξωτερικών της Ελληνικής Δημοκρατίας και 

του Υπουργείου Εξωτερικών της Δημοκρατίας της Αλβανίας του 
οποίου το κείμενο σε πρωτότυπο στην Ελληνική γλώσσα έχει ως εξής: 

Αθήνα, 30 Ιουλίου 1992 

Η ΥΦΥΠΟΥΡΓΟΣ ΕΞΩΤΕΡΙΚΟΝ 

ΒΙΡΓΙΝΙΑ ΤΣΟΥΔΕΡΟΥ 


. ΠΡΩΤΟΚΟΑΛΟ 

περί των διαβουλεύσεων μεταξύ του Υπουργείου Εξωτερικών της Ελλη¬ 
νικής Δημοκρατίας και του. Υπουργείου Εξωτερικών της Δημοκρα¬ 
τίας της Αλβανίας. 

Το Υπουργείο Εξωτερικών της Ελληνικής Δημοκρατίας και το 
Υπουργείο Εξωτερικών της Δημοκρατίας της Αλβανίας, που στο εξής 
αποκαλούνται τα Μέρη, 

καθοδηγούμενα από τις αρχές της εθνικής κυριαρχίας, της ισότητας, 
της εδαφικής ακεραιότητας, της μη επέμβασης στα εσωτερικά του άλ¬ 
λου κράτους, του αμοιβαίου σεβασμού και του αμοιβαίου ενδιαφέρο¬ 
ντος, 

έχοντα ως γνώμονα την επιθυμία της περαιτέρω ανάπτυξης, των 
σχέσεων φιλίας και συνεργασίας, σύμφωνα με τις αρχές του Καταστατι¬ 
κού Χάρτη του ΟΗΕ, της Τελικής Πράξης του Ελσίνκι, του Χάρτη των 
Παρισίων για μια Νέα Ευρώπη και 

επιβεβαιώνοντα τη σημασία των διαβουλεύσεων σε διάφορα επίπεδα 
μεταξύ των Υπουργείων Εξωτερικών για τη δημιουργία πνεύματος 
εμπιστοσύνης μεταξύ των δύο χωρών, η οποία θα βοηθήσει στην επί¬ 
λυση των θεμάτων αμοιβαίου ενδιαφέροντος καθώς και τη χρησιμότητα 
των διαβουλεύσεων αυτών στα πλαίσια του ΟΗΕ και άλλων Οργανι¬ 
σμών, συνεφώνησαν επί των ακολούθων: 

1. Τα Μέρη θα διεξαγάγουν περιοδικές διαβουλεύσεις επί των διε¬ 
θνών, ευρωπαϊκών και περιφερειακών θεμάτων και επί θεμάτων απτο- 
μένων των διμερών τους σχέσεων, σε επίπεδο Υπουργών Εξωτερικών, 
καθώς και σε άλλα επίπεδα, συμπεριλαμβανομένων Υφυπουργών, Γενι¬ 
κών Γραμματέων, προϊσταμένων διαφόρων Τμημάτων των Υπουρ¬ 
γείων και εμπειρογνωμόνων. Για εξέταση ειδικότερων θεμάτων μπο¬ 
ρούν, με αμοιβαία συμφωνία, να συγκροτούνται ομάδες εργασίας. 

2. Το επίπεδο των συναντήσεων, τα θέματα προς συζήτηση, ως ο τό¬ 
πος και ο χρόνος διεξαγωγής των διαβουλεύσεων θα καθορίζονται από 
κοινού εκ των προτέρων. Οι διαβουλεύσεις θα λαμβάνουν χώρα κατ’ 
έτος και στο περιθώριο των Συνόδων της Γενικής Συνελεύσεως του Ορ¬ 
γανισμού Ηνωμένων Εθνών. 

3. Τα Μέρη θα διαβουλεύονται πριν από τη σύγκληση διασκέψεων 
για ειδικά θέματα, συμπεριλαμβανομένων και των ευρωπαϊκών στις 
οποίες μετέχουν. 

4. Οι διπλωματικοί αντιπρόσωποι των δύο χωρών στα Ηνωμένα 
Έθνη και άλλους Διεθνείς Οργανισμούς διαβουλεύονται με πνεύμα εποι¬ 
κοδομητικής συνεργασίας επί θεμάτων που ενδιαφέρουν και τις δύο χώ¬ 
ρες. 


5. Το παρόν Πρωτόκολλο ισχύει από της υπογραφής του, η δε εφαρ¬ 
μογή του παύει από τη στιγμή που ένα εκ των μερών λάβει την γραπτή 
γνωστοποίηση εκ μέρους του άλλου Μέρους, εκφράζοντος την επιθυμία 
του να παύσει η ισχύς του. 

6. Το παρόν Πρωτόκολλο υπεγράφη στην Αθήνα στις 22 Ιουνίου 
1992 σε δύο αντίτυπα, στην ελληνική και αλβανική γλώσσα και έχοντα 
την αυτή ισχύ. 

Για την Ελληνική Δημοκρατία Για την Δημοκρατία της Αλβανίας 
ΒΙΡΓΙΝΑ ΤΣΟΥΔΕΡΟΥ ΑΡΙΑΝ ΣΤΑΡΟΒΑ 

Υφυπουργός Εξωτερικών Υφυπουργός Εξωτερικών 

-φ- 

( 10 ) 

Πράξη Διοικητή αριθ. 2109/7.8.92 
(Άρθρο 1 του Ν. 1266/82) 

Καταθέσεις αδήλωτων ξένων τραπεζογραμματίων σε λογαριασμούς συ¬ 
ναλλάγματος μονίμων κατοίκων εσωτερικού. 


ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: , 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) το άρθρο 26 (παρ. 11) του Ν. 2076/1992, 

γ) τη σκοπιμότητα καθιέρωσης νέας κατηγορίας καταθέσεων σε συ¬ 
νάλλαγμα, αποφάσισε τα ακόλουθα: 

1. Επιτρέπεται στα εξουσιοδοτημένα για διενέργεια πράξεων επί συ¬ 
ναλλάγματος πιστωτικά ιδρύματα να ανοίγουν και να τηρούν πάσης 
μορφής λογαριασμούς καταθέσεων σε συνάλλαγμα στο όνομα μονίμων 
κατοίκων εσωτερικού, φυσικών ή νομικών προσώπων, που θα τροφοδο¬ 
τούνται με ξένα τραπεζογραμμάτια (σε όλα τα νομίσματα που περιλαμ¬ 
βάνει το επίσημο Δελτίο Τιμών - Γΐχϊη§) χωρίς να απαιτείται προηγου¬ 
μένως η δήλωση τους ή η παροχή οποιασδήποτε πληροφορίας για την 
προέλευσή τους. 

2. Το επιτόκιο και οι λοιποί όροι των εν λόγω καταθέσεων καθορίζο¬ 
νται από τα πιστωτικά ιδρύματα τα οποία και θα διαχειρίζονται ελεύ¬ 
θερα το προϊόν των εν λόγω καταθέσεων. 

3. Το προϊόν των ως άνω καταθέσεων επιτρέπεται να αναλαμβάνεται 
σε δραχμές ή ξένα τραπεζογραμμάτια αλλά δεν επιτρέπεται η μεταφορά 
τους στο εξωτερικό κατ’ αντιδιαστολή με τις λοιπές κατηγορίες καταθέ¬ 
σεων σε συνάλλαγμα μονίμων κατοίκων εσωτερικού. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίόυ 34 

ΟΓ Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ 08 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 
,* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52:48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» 

» 

» Β' 

» 

23.000 

Υ) 

» 

» 

» Γ' 

» 

7.000 

δ) 

» 

» 

» Δ' 

» 

22.000 

ε) 

» 

» 

» Αναπτυξιακών Πράξεων 

» 

15.000 

στ) 

» 

» 

» Ν.Π.Δ.Δ 

. » 

7.000 

ζ) 

» 

» 

» ΠΑΡΑΡΤΗΜΑ 

» 

4.000 

η) 

» 

» 

» Δελτ. Εμπ.& Βιομ. Ιδ. 

» 

7.000 

θ) 

» 

» 

» Αν. Ειδικού Δικαστηρίου 

» 

2.000 

») 

» 

» 

» Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















